– Працягнуў справу бацькі. Падпалкоўнік Уладзімір Мікітавіч Вішнеўскі ў свой час узначальваў следчы аддзел РАУС. Таму я сябе ў іншай прафесіі не ўяўляў. Адразу пасля школы паступіў у Магілёўскую школу міліцыі. З 1995 года па 2001 працаваў у аддзеле па барацьбе з эканамічнай злачыннасцю. Калі ў 2004 годзе быў створаны спецыялізаваны аддзел папярэдняга следства, перайшоў туды, праз чатыры гады яго ўзначаліў. За свае прафесійныя здабыткі вельмі ўдзячны былым калегам, якіх лічу настаўнікамі: Вадзіму Гарбачову, Алегу Лубачку, Валерыю Русаку і, канечне, Валерыю Лаўцэвічу.